Diari Oficial de la Generalitat Valenciana


Sumari del DOGV 3851, del 05-10-2000 (2000/8050)

RESOLUCIÓ de 19 de setembre de 2000, del vicepresident segon del Govern Valencià, per la qual es prorroga la beca de formació de llicenciats o enginyers en informàtica al senyor Pedro Castellano Delgado.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3851

Data del DOGV
:   05-10-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8050


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 19 de setembre de 2000, del vicepresident segon del Govern Valencià, per la qual es prorroga la beca de formació de llicenciats o enginyers en informàtica al senyor Pedro Castellano Delgado. [2000/F8050]
  
L'apartat quart de l'Ordre de 26 d'agost de 1999 (DOGV núm. 3.572, de 31 d'agost de 1999), de la Conselleria de Cultura, Educació i Ciència, per la qual es convoca una beca de formació de llicenciats o enginyers en informàtica, disposa que «Es delega en la directora general d'Ensenyaments Universitaris i Investigació per a dictar dins de l'àmbit de les seues competències les resolucions derivades d'esta convocatòria».
  
Posteriorment es va promulgar el Decret 7/2000, de 22 de maig (DOGV núm. 3.755, de 23 de maig), del president de la Generalitat Valenciana, pel qual s'assigna a la Presidència i a les conselleries determinades competències, i disposa en el seu article 1, apartat primer, que «S'assignen a la Presidència de la Generalitat Valenciana les matèries de turisme, cooperació internacional, relacions institucionals i externes, secretariat de govern i relacions amb les Corts, I+D+I, telecomunicacions, modernització i racionalització», de tal manera que la nova Conselleria de Cultura i Educació ja no té competències en matèria d'investigació (apartat quart del citat article).
  
En concordança amb l'anterior, el Decret 109/2000, de 18 de juliol, del Govern Valencià, pel qual s'aprova el nou Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern, establix en el seu article 21 que depén de la Vicepresidència Segona l'Oficina de Ciència i Tecnologia del Govern Valencià.
  
Per la seua part, la disposició transitòria tercera del Decret 111/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria de Cultura i Educació, disposa que la Direcció General d'Ensenyaments Universitaris de la Conselleria de Cultura i Educació continuarà duent a terme la tramitació de tots els assumptes i expedients corresponents al Servei de Política Científica, sense perjudici de la competència per a resoldre corresponent als òrgans de la Presidència.
  
Per tot això, resolc:
  
Primer
  
Prorrogar la beca de formació de llicenciats o enginyers en informàtica, de conformitat amb allò establit en la base novena de l'annex de l'Ordre de 26 d'agost de 1999, adjudicada per la Resolució de 30 de setembre de 1999 (DOGV núm. 3.602, de 11.10.1999), de la Direcció General d'Ensenyaments Universitaris i Investigació, al senyor Pedro Castellano Delgado, amb una dotació mensual de 140.000 pessetes, així com una assegurança combinada d'accidents individuals, intervenció quirúrgica i hospitalització.
  
Segon
  
El període d'aprofitament comprèn des de l'1 d'octubre de 2000 fins al 30 de setembre de 2001.
  
Tercer
  
El beneficiari de la beca estarà obligat al compliment de les especificacions establides en la base 13 de l'annex de la convocatòria.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà recórrer potestativament en reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el mateix òrgan que ha dictat l'acte, en el termini d'un mes comptador des de l'endemà de la seua publicació en el Diari Oficial de la Generalitat Valenciana.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la seua publicació.